Pavol Janík (spisovateľ)

Mgr. art. Pavol Janík, PhD. (* 15. október 1956, Bratislava) je slovenský spisovateľ, predseda Spolku slovenských spisovateľov (20032007).

Životopis 
V rokoch 1976 – 1981 študoval filmovú a televíznu dramaturgiu a scenáristiku na Vysokej škole múzických umení v Bratislave, pričom popri štúdiu pracoval ako režisér Slovesnej umeleckej realizácie Československého rozhlasu v Bratislave, neskôr ako dramaturg hranej tvorby Slovenského filmu. V rokoch 1983 – 1987 pracoval v literárno-dramatickom oddelení ministerstva kultúry, v rokoch 1987 – 1989 bol výkonným tajomníkom Zväzu slovenských dramatických umelcov, v rokoch 1989 – 1990 bol odborným redaktorom kultúrnej rubriky denníka Pravda a v rokoch 1990 – 1992 sa venoval literárnej tvorbe a bol v slobodnom povolaní. V rokoch 1992 – 1993 bol vedúcim oddelenia kultúry denníka Koridor, v rokoch 1993 – 1997 pracoval ako copywriter, neskôr kreatívny riaditeľ medzinárodnej reklamnej agentúry GGK, od roku 1997 bol kreatívnym riaditeľom reklamnej agentúry Donar, v rokoch 1998 – 2003 a 2007 – 2013 bol tajomníkom Spolku slovenských spisovateľov, v rokoch 2010 – 2013 bol šéfredaktorom časopisu Spolku slovenských spisovateľov Literárny týždenník a v rokoch 2003 - 2007 bol predsedom Spolku slovenských spisovateľov.

Tvorba 

Knižne debutoval v roku 1981 zbierkou básní Nezaručené správy. Vo väčšine svojich diel využíva jazykové hry, protirečivosť slovných spojení, jeho výraz je strohý, až aforistický. Okrem básní sa venuje tiež písaniu divadelných, rozhlasových a televíznych hier, a taktiež príležitostne prekladá poéziu.

Dielo

Poézia 

1981 – Nezaručené správy, básnický debut, rozvíjal tu výdobytky konkretistov v lyrických miniatúrach modernou senzibilitou nekonvenčnej výpovede
1984 – Zrkadlo na konci leta, zbierka básní; ironickým podtónom sa tu jazykovou kreativitou vyjadril o zmysle každodenných vecí
1985 – Dovidenia v množnom čísle, zbierka básní; ironickým podtónom sa tu jazykovou kreativitou vyjadril o zmysle každodenných vecí
1991 – Hurá, horí, zbierka básní a aforizmov; s recesijnou sebairóniou a intelektuálnym nadhľadom prejavil básnickú invenciu v aforistickom výraze a pásmovej skladbe
1998 – Niekto ako boh, experimentátorská zbierka
2000 – Истината с прекрасно дълги крака – Антология девет словашки поети / Pravda s prekrásne dlhými nohami – Antológia deviatich slovenských básnikov
2002 – Buď vôňa tvoja, experimentátorská zbierka
2002 – Kmitočet tvojich bokov (výber ľúbostnej poézie)
2003 – Театър Живот / Divadlo Život (Bulharsko, výber z básnickej tvorby)
2004 – Починка Титаника / Oprava Titaniku (Ruská federácia, výber z básnickej tvorby)
2004 – Táranie nad hrobom (výber z básnickej tvorby)
2005 – Поправката на Титаник / Oprava Titaniku (Macedónsko, výber z básnickej tvorby)
2007 – Zašifrovaná jeseň, experimentátorská zbierka
2007 – Із кузни часу – Антологія сучасної словацької поезії / Z vyhne času – Antológia súčasnej slovenskej poézie
2009 – Поезія, молитва серца – Антологія словацької поезії / Poézia, modlitba srdca – Antológia slovenskej poézie
2009 – Třetí skupenství muže (Česko, výber z básnickej tvorby a aforizmov)
2014 – A Dictionary of Foreign Dreams / Slovník cudzích snov (Veľká Británia, výber z básnickej tvorby)
2018 – Реконструкција Титаника / Oprava Titaniku (Srbsko, výber z básnickej tvorby)

Aforizmy 
 1996 – Dobrá zrada nad zlato, ironicko-sarkastický text
 1999 – Satanovisko, ironicko-sarkastický text
 2000 – Pes hore bez, ironicko-sarkastický text
2002 – Špinavé čistky, ironicko-sarkastický text

Odborná literatúra 
 1986 – Vladimír Bahna, knižná monografia o živote a diele filmového režiséra
 2000 – Generál Lorenc - Dešifrovaný svet, exkluzívne rozhovory
 2002 – Rozhovory (o štátnosti) 
 2003 – Nad vedou (literárno-dramatické reflexie)
 2006 – Spy Dictionary / Špionážny slovník 
 2006 – Špión z Bratislavy (s Gabrielou Holčíkovou) 
 2006 – Špionážne skratky 
 2009 – Hovorca samého seba, kniha rozhovorov so spisovateľom Pavlom Janíkom

Dráma 
1980 – Štvrtá osoba jednotného čísla, rozhlasová hra
1986 – Tuctová komédia, rozhlasová hra (v roku 1987 uvedené aj ako televízna hra)
1988 – Škrupinový zámok, rozhlasová hra
1993 – Súkromný striptíz (časopisecky vyšlo už v roku 1990, v roku 1993 uvedené ako divadelná hra, v roku 1997 ako televízna hra)
1992 – Maturitný oblek (časopisecky vyšlo už v roku 1992, v tomto roku tiež uvedené ako rozhlasová hra)
1998 – Pasca na seba  (časopisecky vyšlo už v roku 1995)
2003 – Nežná klauniáda, rozhlasová hra
2004 – Nebezpečné veselohry (knižný súbor troch divadelných hier)
2004 – Dangerous Comedies / Nebezpečné veselohry (Kanada; súbor troch divadelných hier)
2005 – Bez motívu, rozhlasová hra
2006 – Bez zábran, rozhlasová hra
2006 – Bez záruky, rozhlasová hra
2006 – Опасные комедии / Nebezpečné veselohry (Ruská federácia; knižný súbor troch divadelných hier)

Preklady 
 1987 – Zem je obežnica Mesiaca (Leonel Rugama; spolu s Janom Kašparom a Dagmar Morenovou) 
 1988 – Oblohy všetkých farieb (Justinas Marcinkevičius; spolu s Milanom Tokárom) 
 1989 – Dokonané je (Konstatinos Kavafis; spolu s Ivanom Gavorom) 
 1991 – Nové základy experimentálnej psychológie (Břetislav Kafka) 
 2006 – Veľká vrecková láska (Karel Sýs)

O autorovi 
 2003 – Aj dráma je len človek... Premeny súčasnej drámy – profily štyroch slovenských súčasných dramatikov (Viliama Klimáčka, Laca Keratu, Pavla Janíka a Silvestra Lavríka); autor knihy Miloš Mistrík
 2005 – Život a dielo Pavla Janíka – antológia štúdií z medzinárodného vedeckého seminára Univerzity Konštatína Filozofa v Nitre; editor knihy Andrej Červeňák
 2006 – Ни дать ни взять – Мастер (О стихах Павола Яника) / Majster – nič viac, nič menej (O veršoch Pavla Janíka) – autorka štúdie Наталия Шведова / Natalia Švedova
 2007 – Pater Noster súčasného hrdinu literárnych textov / Pater Noster of Today Hero of Literary Texts – autorka štúdie Jana Juhásová
 2013 – Encyclopaedia Beliana 7. zväzok

Ocenenia 
 1981 – Cena rektora Vysokej školy múzických umení 
 1982 – Prémia Slovenského literárneho fondu
 1983 – Prémia Slovenského literárneho fondu
 1992 – Cena Alfréda Radoka (Praha, Česko)
 1993 – Cena Medzičasu
 1995 – Zlatý klinec
 1997 – Cena časopisu Spolku slovenských spisovateľov Literárny týždenník
 1998 – Cresta International Advertising Award (New York, USA)
 1999 – Literárna cena Všeobecnej úverovej banky
 1999 – Prémia Spolku slovenských spisovateľov 
 2000 – Literárna Cena Paula Rusnaka (Pasadena, USA)
 2000 – Prémia Spolku slovenských spisovateľov
 2004 – Cena ministra kultúry Bulharskej republiky
 2012 – Cena Unie českých spisovatelů
 2017 – Pride of the Globe (The World Nation Writers' Union, Kazakhstan)

Rodina 
 svokra Oľga Chodáková, choreografka a televízna režisérka
 svokor MUDr. Ivan Chodák, športovec a lekár 
 manželka Mgr. art. Oľga Janíková, televízna a rozhlasová režisérka
 švagor prof. Ing. Ivan Chodák, DrSc., chemik

Externé odkazy 
 Pavol Janík – Literárne informačné centrum
 Pavol Janík – Autorská stránka

Slovenskí spisovatelia
Slovenskí básnici
Slovenskí dramatici
Slovenskí prekladatelia
Slovenskí novinári
Osobnosti z Bratislavy
Šéfredaktori periodík na Slovensku